open-index/open-wikipedia-markdown huggingface dataset:
Pikë uji

***Pikë uji*** é un filme albanés de 2024 dirixido por Robert Budina. Foi escollido como candidato de Albania para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Aida construíu a súa carreira e o benestar familiar nun sistema corrupto que inclúe o seu marido Ilir e o alcalde da cidade Elvis, cos que están a traballar nun proxecto que cambiará a vida. Neste momento crucial, o fillo adolescente de Aida, Mark, é detido pola violación da súa compañeira Bora. Conmocionada e en negación, ela sospeita que Denis, o fillo de Elvis, está implicado no crime. Mark revélalle a Aida que Denis é en realidade o verdadeiro violador.

## Personaxes 
* Gresa Pallaska como Aida
* Arben Bajraktaraj como Ilir
* Adem Karaga como Elvis
* Iancu Paulo como Mark
* Gerhard Koloneci como Ben
* Klodjana Keco como Monda

## Notas 
## Véxase tamén 
### Outros artigos 
* Filmes de Albania propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Kismet

***Kismet*** é un filme camerunés de 2024 dirixido e escrito por Ngang Romanus Ntseh. Foi escollido como candidato do Camerún para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Nun contexto de diferenzas interculturais e tensións relixiosas polas disputas por terras, Wambo, unha muller cristiá de 25 anos, desafía as normas sociais e os prexuízos namorándose de Ibrahim, un home musulmán. A súa relación florece e empurra a Wambo a asumir o papel de mediadora reticente entre as faccións en guerra.

## Personaxes 
* Nora Lum como Wambo
* Sakinatou Abdou como Halima
* Louis Akongnwi como Fon Alehkeh
* Hawe Bouba como Hadja
* Tikum Brian como Emmanuel
* Ambe Light Bryan como Ibrahim
* Albert Che como Lamido

## Notas 
## Véxase tamén 
### Outros artigos 
* Filmes do Camerún propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Des Teufels Bad

***Des Teufels Bad*** é un filme austríaco-alemán de 2024 escrito e dirixido por Veronika Franz e Severin Fiala, e protagonizado por Anja Plaschg. Baséase no libro *Suicide by Proxy in Early Modern Germany: Crime, Sin and Salvation* de Kathy Stuart, así como nos antecedentes penais de Agnes Catherina Schickin (Württemberg, Alemaña, 1704) e de Eva Lizlfellnerin (Puchheim, Austria, 1761-62). O filme conta a historia de Agnes, unha muller nova casada, que non se sente cómoda no mundo do seu marido.

Estrouse na Competición Principal do Festival Internacional de Cinema de Berlín, o 20 de febreiro de 2024, onde competiu polo Oso de Ouro. Foi lanzado en Austria o 8 de marzo de 2024 e recibiu valoracións positivas da crítica. Foi escollido como candidato de Austria para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Anja Plaschg como Agnes
* Maria Hofstätter como Mother Gänglin
* David Scheid como Wolf
* Natalija Baranova como Ewa Schikin
* Lukas Walcher como Luke
* Claudia Martini
* Agnes Lampl
* Camilla Schilia

## Notas 
## Véxase tamén 
### Outros artigos 
* Filmes de Austria propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Julie zwijgt

***Julie zwijgt*** é un filme belga-sueco de 2024 dirixido por Leonardo Van Dijl (no seu debut como director) e escrito por Van Dijl e Ruth Becquart. Está protagonizado por Tessa Van den Broeck, Ruth Becquart, Koen De Bouw, Claire Bodson e Laurent Caron.

Estreouse no Festival Internacional de Cinema de Cannes na sección da Semana da Crítica o 18 de maio de 2024, onde gañou o premio Gan Foundation e o Premio SACD. Foi escollido como candidato de Bélxica para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
Nunha academia de tenis de elite a xogadora estrela cae baixo investigación e é suspendida, todos os xogadores do equipo anímanse a falar, mais Julie permanece calada.

## Personaxes 
* Tessa Van den Broeck como Julie
* Ruth Becquart como Liesbeth
* Koen De Bouw como Tom
* Claire Bodson como Sofie
* Laurent Caron como Jeremy

## Notas 
## Véxase tamén 
### Outros artigos 
* Filmes de Bélxica propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Cigarettes After Sex

**Cigarettes After Sex** é unha banda estadounidense de dream pop fundada en El Paso, Texas, en 2008 por Greg Gonzalez. O grupo é coñecido polo seu estilo musical etéreo e moitas veces onírico, con letras moitas veces baseadas nos temas do romance e do amor, así como pola voz de González, que foi descrita como "andróxina". Aínda que se comercializa como banda de pop ambient, Cigarettes After Sex tamén se considera shoegaze, slowcore e indie rock.

Ata a data a banda ten publicados tres álbums de estudio: Cigarettes After Sex (2017), Cry (2019) e X's (2024), todos eles a través do selo Partisan Records.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Geese

**Geese** é unha banda estadounidense de rock formada en 2016 en Brooklyn, Nova York. No presente o grupo está composto por Cameron Winter (voces, teclados), Emily Green (guitarra), Dominic DiGesu (baixo) e Max Bassin (batería).

Ata a data a banda ten publicados tres álbums de estudio: *Projector* (2021), *3D Country* (2023) e *Getting Killed* (2025)

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Just Mustard

**Just Mustard** é unha banda irlandesa de rock experimental formada en Dundalk, no condado de Louth, no ano 2015. Ata a data o grupo leva publicados dous álbums de estudio: *Wednesday* (2018) e *Heart Under* (2022).

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Ultraísta

**Ultraísta** é un trío anglo-estadounidense de rock experimental formado no ano 2008. A banda está composta polos membros de Atoms for Peace Nigel Godrich e Joey Waronker, xunto con Laura Bettinson. O álbum de debut homónimo do grupo foi lanzado o 2 de outubro de 2012. A banda publicou o seu segundo disco, *Sister*, en marzo de 2020.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Cerapoda

Os **cerápodos** (**Cerapoda**) son unha suborde dos dinosauros ornitisquios que viviron desde o período xurásico até o período cretáceo, no que hoxe é América, Asia, Europa, África, Oceanía e a Antártida.

## Clasificación 
Cerapoda divídese en dous grupos: Ornithopoda ("pés de paxaro") e Marginocephalia ("cabezas con flecos"). Este último grupo inclúe Pachycephalosauria ("lagartos de cabeza dura") e Ceratopsia ("cabezas con cornos"). A seguinte taxonomía segue a Richard J. Butler, Paul Upchurch e David B. Norman, 2008 (e Butler *et al.*, 2011) a non ser que se indique o contrario. Cerapoda foi nomeado orixinalmente por Paul Sereno en 1986 e foi definido por el como "*Parasaurolophus walkeri* Parks, 1922, *Triceratops horridus* Marsh, 1889, o seu antecesor común máis próximo e todos os seus descendentes".

## Notas 
## Véxase tamén 
### Outros artigos 
* Paleontoloxía
* Paleoarte

### Ligazóns externas 
* Ficheiro e estado do taxon en TaxonSearch.org  Arquivado
Manuel Peleteiro

**Manuel Marcial Peleteiro Irago**, ou **Yrago** en documentos en lingua castelá, nado cara a 1920 e finado en Santiago de Compostela o 11 de outubro de 1965, foi un docente galego.

## Traxectoria 
Licenciado en Ciencias Químicas e Farmacia. Comezou dando clases na Preceptoría San José de Santiago de Compostela. En 1951 abriu, co apoio da súa muller Dolores, a Academia Minerva. En 1965, tras o seu falecemento, a súa muller pasou a dirixir a academia e mudoulle o nome polo de Colexio Manuel Peleteiro.

Faleceu por mor dunha embolia, días despois de sufrir un accidente de tráfico.
## Vida persoal
Fillo de María Irago Arnejo e Marcial Peleteiro Estévez. Casou en 1950 con Dolores Ramos Fernández, e foron pais de María Dolores, Xesús, Manuel Felipe, Blanca Xosefina, María Xosé, Luis Ildefonso, o actual director do colexio, Isabel Sofía, e Beatriz da Cruz Peleteiro Ramos.

## Notas
Mary Grueso

**Mary Grueso Romero**, nada no correxemento de Chuare Napi, no concello de Guapi, departamento do Cauca en 1947, é unha poetisa e narradora afrocolombiana. Licenciada en lingua castelá e literatura pola Universidade do Quindío, é especialista en ensino da literatura da mesma universidade e en Lúdica e recreación para o desenvolvemento social e cultural da Fundación Universitaria Los Libertadores. Radicada en Buenaventura, foi honrada co título de *almadre* á excelencia poética feminina do Museo Rayo.

O 11 de xullo de 2025, é nomeada oficialmente como membro da Academia Colombiana da Lingua, sendo a primeira vez na historia desta institución fundada en 1871 que unha muller afro chega a ocupar unha cadeira dentro da academia.

## Traxectoria 
Filla de Wilfredo Grueso e Eustaquia Romero, e descendente de escravos, un pasado que pon de manifiesto na súa obra cargada de contidos libertarios e reivindicatorios dos afrodescendentes. quen a animou a matricularse na Normal Nacional da Inmaculada Concepción, onde se graduou como mestra; logo ingresou na Universidade do Quindío e obtivo unha licenciatura en lingua castelá e literatura en 1999 e de Especialista en ensino da literatura no ano 2000; no ano 2001 obtivo un diplomado en xestión de proxectos culturais da Universidade do Pacífico; en 2003 titulouse na especialización en lúdica e recreación para o desenvolvemento social e cultural da Fundación Universitaria Los Libertadores; e en 2004 a Universidade de Valle en convenio coa UNESCO, outorgoulle o título de diplomada en análise e produción de textos.

Entre 2005 e 2007 foi catedrática de literatura na Universidade de Valle, aínda que tamén exerceu como mestra na Universidade Libre, na Universidade do Pacífico e nalgúns colexios bonaverenses. Foi presidenta e vicepresidenta do Consello de Literatura de Valle del Cauca.

## Premios e recoñecementos 
Polo seu labor artístico e docente recibiu diferentes honras entre as que salientan o recoñecemento como a "Primeira muller poeta consagrada do Pacífico caucano" outorgado en 1997 pola Normal Nacional de Guapi; o Premio á Muller do Ano no Eido Literario outorgado pola Universidade Santiago de Cali e o Premio á Mellor Mestra concedido pola Secretaría de Educación de Valle del Cauca en recoñecemento polo seu proxecto etnoeducativo, ámbolos dous en 2007, ano no que tamén é condecorada polo Museo Rayo co título de *almadre*, outorgado ás mulleres poetas que acadaron a excelencia, a cal para esta edición especial se lle cambiou o nome polo de "almanegra", xa que as tres mulleres homenaxeadas ese ano eran poetas afrocolombianas: Mary, xunto con María Teresa Ramírez e Elcina Valencia.
**Poesía afrocolombiana*
**Negra soy* (2008)
**Tómame antes que la noche llegue* (2009)
**Cuando los ancestros llaman*, (2009) (antoloxía Popayán, Reimpresión, 2020)
**Colección de cuentos ilustrados de niños afrocolombianos - Pelito de Chacarrás*
**La muñeca negra*
**La niña en el espejo*
**La cucarachita mandinga* (2017)

### Gravacións 
**Mi gente, mi tierra y mi mar* (CD)

## Notas 
## Véxase tamén 
### Outros artigos 
* Bárbara Muelas
Guapi

**Guapi** é unha vila e concello do departamento do Cauca, en Colombia. O núcleo de poboación do concello atópase na beira do río Guapi, a 6,4 quilómetros do océano Pacífico, e tamén inclúe a illa Gorgona.

## Cultura 
miniatura|esquerda|Música tradicional en Guapi.
Guapi é unha zona predominantemente afrocolombiana e católica, cunha rica historia local. Como parte de dúas cerimonias celebradas no Nadal, os habitantes de Guapi constrúen *balsadas* -embarcacións artesanais de dous pisos decoradas con materiais autóctonos- cada decembro. Esta tradición considérase "unha manifestación cultural que se conservou durante séculos e que está ligada á historia de resistencia da comunidade negra".

## Notas
Catherine Wheel

**Catherine Wheel** foi unha banda inglesa de rock alternativo procedente de Great Yarmouth e Lowestoft. O grupo estivo activo dende 1990 ata 2000, publicando cinco álbums de estudio durante a súa carreira, embarcándose en moitas xiras longas e experimentando niveis flutuantes de éxito comercial. A súa primeira música estaba asociada coa escena shoegazing, pero evolucionou gradualmente cara un estilo máis agresivo influenciado polo hard rock e o metal. Inicialmente recibiu atención e éxito despois de lanzar o seu álbum debut *Ferment* en 1992, acadando o máximo éxito co publicación de "Crank" e o seu álbum *Chrome* en 1993. A banda tamén logrou un éxito menor con outros álbums, como *Happy Days*, que incluía unha popular canción "Judy Staring at the Sun" como colaboración con Tanya Donelly. Catherine Wheel tamén logrou unha gran rotación na MTV e actuou alí varias veces. Malia nunca ter ningún álbum ou canción que tivese un grande éxito na súa terra natal, Catherine Wheel segue sendo popular entre os fans e críticos do rock alternativo e shoegaze.

## Discografía 
### Álbums 
## Notas
Ceratopsia

Os ***Ceratopsia*** son un grupo de dinosauros herbívoros con cornos e pico ou peteiro da orde Ornithischia. Prosperaron no que hoxe é América do Norte e Asia, durante o período Cretáceo, aínda que algunhas formas ancestrais deste grupo viviron antes, no Xurásico. Os primeiros membros, como *Psitacosauro*, eran pequenos e bípedes, e o *Triceratops* é o máis coñecido e un dos de maior tamaño. 
[miniatura|220x220px| Un ceratopsiano temperán: *[Psitacosauro|Psittacosaurus*|esquerda]]

[miniatura| Vista lateral do esqueleto de *[Triceratops horridus*, Museo Senckenberg.|esquerda]]
## Evolución e *collum* 
[miniatura| Protoceratópsido típico: esqueleto de *[Protoceratops* no Wyoming Dinosaur Center.|240x240px]]
Membros posteriores, incluíndo *Centrosauro* e *Triceratops*, convertéronse en cuadrúpedes de grande tamaño. Desenvolveron elaborados cornos faciais e un *collum,* un colar ou volante no pescozo que se pensa que servía principalmente para protexer o pescozo vulnerábel de depredadores bípedes como o Tiranosauro, que atacaba desde arriba.

Posibelmente, o *collum* tamén se utilizou na exhibición, a termorregulación, a fixación de grandes pescozos e os músculos da mastigación ou algunha combinación destes.

### Tamaño 
Os ceratopsianos variaban en tamaño de 1&nbsp;metro (3&nbsp;pés) e 23&nbsp;quilogramos (50&nbsp;lb) a máis de 9&nbsp;metros (30&nbsp;pés) e 5.400&nbsp;kg (12.000&nbsp;lb). *Triceratops* é, con diferenza, o ceratopsiano máis coñecido polo público en xeral e tamén un dos de maior tamaño.

## Notas 
## Véxase tamén 
* Cretáceo
* *Ornithischia*
* *Triceratops*
Ría de Villaviciosa

A **ría de Villaviciosa** é un estuario natural situado en Asturias, concretamente no concello de Villaviciosa. Desemboca no mar Cantábrico, entre as praias de Rodiles e El Puntal.

Os seus arredores foron declarados reserva natural parcial en 1995 (Decreto 61/1995 e Decreto 153/2002 do Goberno de Asturias) ocupando unha superficie de 1.085 ha. Ademais, está catalogado como LIC (Lugar de importancia comunitaria), ZEPA (Zona de especial protección para as aves) e desde o 7 de xaneiro de 2011, sitio Ramsar.

A salinidade das augas é relativamente alta por mor da escasa achega de auga doce dos regatos que van parar á ría, o que ten repercusión na flora e a fauna. 

## Notas
Teresa Estévez

**Teresa Estévez Díez**, nada en Madrid en 1941, é unha escritora e restauradora española moi ligada a Galicia.

## Traxectoria 
O seu pai era oriúndo de Ponte Caldelas, o seu avó e bisavó paterno eran de Pontevedra. Viviu uns anos en Pontevedra rexentando un comercio. Por vía materna a ascendencia é de Almería.

Desde moi nova traballou no mundo da cociña a e restauración. Empezou a escribir sendo adolescente e publicou o seu primeiro libro en 2003. En 2024 levaba escritas nove novelas e cinco títulos de receitas de cociña.
## Obras 
### Novela 
* *¿Te puedo llamar Sam…?* (2004). Dilema Ediciones. 260 páxs. ISBN 978-8496079397.
* *Teresa* (2007). Editorial Dilema. 580 páxs. ISBN 9788498270853.
* *Las 3 en raya* (2008). Editorial Dilema. 354 páxs. ISBN 978-8498270013.
* *Victoria* (2016). Editorial Dilema. 300 páxs. ISBN 9788498273533.
* *No se debe hacer esperar al verdugo* (2022). Libros Indie. 456 páxs. ISBN 9788419328311.

#### Triloxía galega 
A acción transcorre en Pontevedra e Ponte Caldelas. 

* *El vuelo de la gaviota* (2004). Editorial Dilema. 502 páxs. ISBN 9788496079762
* *Un tiempo de sombras* (2018). Editorial Dilema. 558 páxs. ISBN 9788498271584.
* *Un tiempo de luz* (2024). Editorial Dilema. 404 páxs. ISBN 9788498276657

### Libro de cociña 
* *Recetas fáciles y artesanas* (2012). Editorial Dilema. 286 páxs. ISBN 9788498272659
* *Recetas fáciles y artesanas 2* (2014). Editorial Dilema. 360 páxs. ISBN 9788498273212.
* *Recetas fáciles y artesanas 3* (2016). Editorial Dilema. 376 páxs. ISBN 9788498273724.
* *Recetas sanas y artesanas* (2017). Editorial Dilema. 154 páxs. ISBN 9788498274042. Prólogo da doutora Laura García Estévez.
* *Recetas fáciles y artesanas* 4 (2023). Editorial Dilema. 330 páxs. ISBN 9788498276435.

## Notas
Serra da Culebra

A **serra da Culebra** é un conxunto montañoso español localizado no noroeste da provincia de Zamora e da comunidade autónoma de Castela e León.

Cunha configuración lonxitudinal, abrangue parte das comarcas zamoranas de Seabra, Carballeda, Aliste e Tábara, limitando ao oeste coa veciña Tras os Montes e Alto Douro de Portugal. En total comprende un amplo territorio de aproximadamente 70&nbsp;000&nbsp;ha, das que 61&nbsp;305&nbsp;ha foron declaradas Lugar de importancia comunitaria (LIC) e 67&nbsp;340&nbsp;ha foron declaradas reserva rexional de Caza. Así mesmo, desde a promulgación da “Lei 8/1991, do 10 de maio, de Espazos Naturais da Comunidade de Castela e León”, esta serra é un dos espazos naturais protexidos pola citada comunidade autónoma, aínda pendente de definir será a súa figura de protección definitiva. Nos últimos anos debateuse a proposta de que esta serra sexa declarada parque natural, medida á que se opuxeron os veciños dos concellos afectados por considerala prexudicial para os seus intereses económicos.​

A nivel internacional, esta serra é coñecida por albergar unha das xoias da fauna e emblema da loita pola conservación, o lobo ibérico. O amplo espazo que ocupa a serra permítelle viaxar durante días por amplos espazos naturais sen presenza humana. É un dos mellores lugares de España para observar a fauna, contemplar paisaxes salvaxes ou vivir manifestacións etnográficas únicas que desapareceron noutras partes do país. Esta serra é polo tanto un lugar único no que gozar do sendeirismo, do ciclismo ou simplemente do turismo. Cada época do ano ofrece unha perspectiva única da súa natureza, sobre todo do outono, no que se pode gozar do cromatismo dunha paisaxe cambiante e dos froitos silvestres da estación (castañas e cogomelos).

A morfoloxía desta serra, duns 65 km de lonxitude, está formada por unha serie de serras (Atalaya, Cavernas, Mujer Muerta, Sesnández, Valcuevo, Roldana ou Cantadores) que se estenden lonxitudinalmente en sucesión. Outra das súas singulares características é que os seus cumios apenas superan os mil metros de altura, sendo a Pena Mira (1&nbsp;241 m), Miño Cuevo (1&nbsp;207 m) e Pena Castillo (1&nbsp;185 m) as máis altas.

## Notas 
## Véxase tamén
Afrocolombiano

Os **afrocolombianos** son un grupo étnico de colombianos que teñen ascendencia subsahariana de maneira predominante ou total. Nos censos nacionais de Colombia, os afrocolombianos son recoñecidos dentro de tres grupos oficiais: os raizais, os palenqueros e outros afrocolombianos.

A achega das súas expresións na vida nacional é salientable. A cumbia, un dos ritmos nacionais, e o sancocho, o prato típico máis estendido, non existirían sen a súa participación. O nome de Macondo, central na creación de Gabriel García Márquez, ten orixe africana. Entre as achegas que a UNESCO recoñece como Patrimonio Inmaterial da Humanidade está a festa de San Pacho en Quibdó, a música de marimba do sur do Pacífico e os cantos tradicionais ao longo do Pacífico, o espazo cultural de Palenque de San Basilio e o entroido de Barranquilla.

A súa historia comeza coa escravitude de africanos traídos a Colombia polos españois e os británicos na primeira década do século XVI. Contra 1520, os africanos eran traídos de lugares como o Congo, Angola, o Camerún, Ghana, Liberia, Gambia, Costa do Marfil, Guinea-Bissau, Serra Leoa, o Senegal e Malí para substituír a poboación indíxena que diminuía rapidamente. A súa poboación medrou exponencialmente coa trata transatlántica ou comercio triangular. O longo proceso de manumisión comezado en 1851 só beneficiou os seus escravizadores, mais foi o comezo dun poboamento e repoboamento libre que hoxe chega a representar o 90% da poboación na costa do Pacífico colombiano. Outras rexións do país teñen porcentaxes importantes, como os máis de 110 mil afrodescendentes en Bogotá (datos de 2013).

Contra mediados do século XX a poboación negra atopábase na súa maioría nas dúas costas do país; nos departamentos do Pacífico (Cauca, Chocó, Nariño e Valle del Cauca) e nos da costa Caribe (Antioquia, Atlántico, Bolívar, Cesar, Córdoba, La Guajira, Magdalena, San Andrés e Sucre). Durante o último medio século, un importante sector da poboación negra instalouse nas principais cidades do país. Colombia é actualmente o país de fala hispana con maior poboación afrodescendente, e o cuarto de América despois do Brasil, os Estados Unidos e Haití.

## Notas 
## Véxase tamén 
### Outros artigos 
* Afroamericano
### Ligazóns externas 
*>
*AfroColombiany.org  Afro-Colombian News
Liga Matemática

A **Liga Matemática** é unha competición de matemáticas organizada pola Asociación Nacional de Estudantes de Matemáticas.

## Historia 
A principios de 2023, o estudante e divulgador das matemáticas Nicolás Atanes tivo a idea de organizar unha competición de matemáticas entre estudantes. Tras presentar a idea a Alfonso Márquez Martínez, entón vocal de Actividades da Asociación Nacional de Estudantes de Matemáticas, a idea presentouse en reunións posteriores para meterse na directiva da Asociación. A Liga Matemática comezou no Encontro Nacional de Estudantes de Matemáticas de 2023. 

O partido entre a Universidade Autónoma e a Universidade de Barcelona celebrouse no Museo de Matemáticas de Cataluña. O 23 de marzo de 2024, o partido entre a Universidade de Zaragoza e a Universidade da Rioxa xogouse presencialmente en Tudela. Alejandro Sierra Sabbadin xulgou no encontro. En abril de 2024, celebrouse o partido presencial entre a Universidade de Valencia e a Universidade Politécnica de Valencia.

O 10 de xaneiro de 2024, VAVEL comezou a cubrir información sobre a competición.

Na competición participan equipos de estudantes de matemáticas de universidades de toda España, como a Universidade de Valencia, a Universidade de Cantabria, GaUB a Universidade de Barcelona, GalUAB a Universidade Autónoma de Barcelona, Funtor de Breogán a Universidade de Santiago de Compostela, Matemágicos a Universidade Pública de Navarra, Los Manchemáticos a Universidade de Castela-A Mancha, URracas del Ebro a Universidade da Rioxa, a Universidade de Málaga, entre outras.

A final da Liga Matemática 2023-2024 celebrouse en maio de 2024. O equipo gañador foi GalUALs, da Universidade de Almería.

A rolda final da Liga Matemática 2024-2025 celebrouse en Oviedo do 6 ao 9 de abril de 2025. O equipo gañador foi DerUVAda, da Universidade de Valladolid.

## Formato 
Os partidos constan de 3 problemas matemáticos e duran 90 minutos. Entre 3 e 6 xogadores seleccionados polo delegado participan en cada partido. Cando un equipo consegue resolver un problema, debe anuncialo de inmediato ao árbitro e envialo para corrección. A corrección será final: considerarase un gol ou un erro. Ambos equipos deben coñecer o resultado da corrección, aínda que non se darán detalles sobre a razón do erro, se o houber. O equipo que resolva os 3 problemas primeiro pechará o marcador, evitando un empate 3–3. Por exemplo, se nun partido o marcador é 2-1 e o primeiro equipo resolve o problema restante, o resultado final será 3–1, independentemente de que o segundo equipo consiga resolver algún dos outros dous problemas no tempo restante.

## Notas
GalUALs

**GalUALs** é o equipo da Universidade de Almería na Liga Matemática.

## Historia 
Clasificáronse para a Fase Final da Liga Matemática 2023-2024, gañando 3-2 na semifinal contra Funtor de Breogán. Quedaron primeiros na primeira edición, vencendo na Final ao DerUVAda, gañando todos os partidos da edición.

GalUALs é o primeiro equipo que logrou pasar a fase regular da Liga Matemática invicto.

O delegado na Liga Matemática 2024-2025 fou Álvaro Otero Sánchez e os xugadores foron Juan Francisco Cuevas, Alberto Márquez, Miguel Vargas, Pedro Casado, Ciro Revaliente, Darío Sánchez, Juan Luis Fernández, Andrés Daza, Álvaro Lozano, Andrea Estrada e Javier Cantón.

## Notas
Yoel Lago

**Yoel Lago Amil**, nado en Mondariz o 25 de marzo de 2004, é un futbolista galego que xoga como defensa central ou centrocampista no Real Club Celta de Vigo "B" da Primeira Federación.

## Traxectoria
Nado no lugar de Quintáns, en Mondariz, uniuse ao fútbol base do RC Celta de Vigo en 2016 tras xogar no Porriño Industrial FC e no Mondariz FC. Debutou co filial o 25 de setembro de 2021 ao entrar como suplente nos minutos finais dunha derrota por 1-0 fronte ao CD Calahorra na Primeira División RFEF.

En 2023, tras finalizar a súa etapa formativa, é inscrito no Gran Peña, que por aquel entón funcionaba como equipo C do club, baixo a denominación de Celta C-Gran Peña, na Terceira Federación, aínda que nunca chegou a disputar ningún partido, ao consolidarse como un xogador habitual do filial. Logrou debutar co primeiro equipo o 26 de maio de 2024 ao partir como titular nun empate por 2-2 fronte ao Valencia CF na Primeira División.

## Clubs
20x20px *Actualizado co último partido disputado o .*

## Notas
## Ligazóns externas
* Entrevista a Yoel Lago en Youtube.
GalUAB

**GalUAB** é o equipo da Universidade Autónoma de Barcelona na Liga Matemática.

## Historia 
O 6 de outubro de 2023, o reitor da Universidade Autónoma de Barcelona, ​​Javier Lafuente, recibiu ao equipo.  

O 18 de febreiro de 2024 disputouse persoalmente no Museo de Matemáticas de Cataluña o partido entre o GaUB, equipo da Universidade de Barcelona e o Gatois, antigo nome do equipo.  

Oriol Bosquet foi o delegado na primeira edición. 

O 21 de novembro de 2024 GalUAB asinou un convenio de colaboración co *TOT Cerdanyola*.

O 24 de novembro de 2024 disputouse persoalmente o partido entre o GaUB e o GalUAB no Museo de Matemáticas de Cataluña. 

O 5 de decembro de 2024 disputouse presencialmente o partido entre o GalUAB e o UdGenius, equipo da Universidade de Xirona, na Universidade de Vic. O partido rematou 2-2.

O 14 de febreiro de 2025, impartiron unha charla no Instituto Jaume Mimó de Cerdanyola del Vallès.

O 25 de febreiro de 2025, GalUAB organizou un partido entre Eulerianos e GalUAB na Facultade de Ciencias da Educación da Universidade Autónoma de Barcelona, tras unha mesa redonda sobre a relación entre as matemáticas e a educación matemática. Participaron Nicolás Atanes, Tomàs Planelles como moderador e Núria Planas. A decana da Facultade Marta Bertrán presentou a mesa redonda.

O 7 de marzo de 2025, xogouse un partido entre Los Algebraicos e GalUAB en Tarragona. O resultado foi unha vitoria por 2-1 para o equipo barcelonés.

O 5 de marzo de 2025, xogouse un partido no campus de Sabadell da Universidade Autónoma de Alacant contra o equipo, que gañaron por 3-0. O atleta olímpico e estudante da Universidade Autónoma Pepe Cunill asistiu a ese partido para coñecer aos xogadores.

O 11 de marzo de 2025 reuníronse con Carlos Cordón, alcalde de Cerdanyola del Vallès, para promover as matemáticas.

Do 6 ao 9 de abril de 2025 asistiron á Fase Final da Liga Matemática 2024-2025 no Oviedo.

O 9 de abril de 2025 participaron na Feira de Entidades da Universidade Autónoma de Barcelona.

## Notas
Illamento

O termo **illamento** pode referirse a:

## Psicoloxía 
* Illamento social no que un individuo ten pouca ou ningunha interacción cos demais.
* O illamento como mecanismo de defensa.

## Construción 
* O illamento acústico que permite a insonorización das estancias.
* O illamento eléctrico no que se impide o paso da corrente eléctrica.
* O illamento térmico que se opón ao paso da calor por condución.

## Reprodución 
* O Illamento reprodutivo natural no que a separación de dúas poboacións da mesma especie leva á especiación.

## Xenética 
* O illamento en xenética refírese ao uso de secuencias de ADN chamadas illadores para bloquear a interacción entre amplificadores e promotores, asegurando a regulación independente dos xenes.

## Informática 
* O illamento de procesos proporciona un ambiente de proba controlado e seguro para executar aplicacións e procesos (exemplo de virtualización específica).

## Lingüística 
* Lingua illada, lingua cuxa relación non está relacionada con outras.
* A normativa oficial do galego é chamada ás veces *isolacionista* en contraposición ao reintegracionismo. 

## Política 
* Illamento económico, xeralmente chamado autarquía.
* Illamento internacional no que un Estado permanece ou se mantén fóra da relacións internacionais.
** Aplicado aos Estados Unidos, adoita chamarse isolacionismo.
** Aplicado ao Reino Unido na época vitoriana, chamábase *Splendid Isolation* .
* Illamento político, que se realiza sobre un partido ou movemento político considerado politicamente inaceptable, considerándoo un extremismo lesivo para o sistema político, ou brazo político ou apoio a un grupo terrorista.

## En medicina e saúde pública 
* Illamento (saúde), unha medida que se pode adoptar para implementar o control das infeccións, tanto de individuos (como nos cuartos de illamento dos hospitais), como de poboacións (como en pandemias como a da Covid-19 e outras).

## En química 
* O **illamento** úsase como sinónimo de refinamento, refinaría ou separación dun composto dunha mestura. Na refinaría do petróleo, o illamento refírese aos procesos que se empregan para separar hidrocarburos presentes no cru para obter gasolina, diésel, queroseno e outros derivados.

## Véxase tamén 
* Illa 
* Illote
Característica (álxebra)

En matemáticas, a **característica** dun anel , a miúdo denotado , defínese como o menor número positivo de copias da identidade multiplicativa do anel () que dará como resultado a identidade aditiva (). Se non existe tal número, dise que o anel ten a característica cero.

É dicir,  é o menor número positivo  tal que:

Calquera corpo  ten un subcorpo mínimo único, tamén chamado subcorpo primo. Este subcorpo é isomorfo ao corpo dos números racionais \mathbb{Q} (cando ten característica cero) ou a un corpo finito \mathbb F_p de orde prima. Dous corpos primos da mesma característica son isomorfos, e este isomorfismo é único. Noutras palabras, hai esencialmente un corpo primo único en cada característica.

### Corpos de característica cero 
Os corpos máis comúns de *característica cero* son os subcorpos dos números complexos. Tamén os corpos p-ádicos son corpos de característica cero que se usan amplamente na teoría de números.

Para calquera corpo ordenado, como o corpo dos números racionais \mathbb{Q} ou o corpo dos números reais \mathbb{R}, a característica é . Así, todo corpo numérico alxébrico e o corpo de números complexos \mathbb{C} son de característica cero.

### Corpos de característica prima 
O corpo finito  ten característica .

Existen infinitos corpo de característica prima. Por exemplo, o corpo de todas as funcións racionais \mathbb{Z}/p\mathbb{Z}, o peche alxébrico de \mathbb{Z}/p\mathbb{Z} ou o corpo das series formais de Laurent \mathbb{Z}/p\mathbb{Z}((T)).

O tamaño de calquera anel finito de característica prima  é unha potencia de . Xa que nese caso contén \mathbb{Z}/p\mathbb{Z} e tamén é un espazo vectorial sobre ese corpo, e pola álxebra linear sabemos que os tamaños dos espazos vectoriais finitos sobre corpos finitos son unha potencia do tamaño do corpo. Isto tamén mostra que o tamaño de calquera espazo vectorial finito é unha potencia prima.

## Notas 
## Véxase tamén 
### Bibliografía 
* 
### Outros artigos 
* Anel (álxebra).
* Corpo finito.
Susanna Blunt

**Susanna Blunt**, nada en Harbin, China, en 1941, é unha artista canadense especializada en pintura de retrato, escultura e deseño gráfico, coñecida polo seu deseño do cuarto retrato de Isabel II característico dos anversos das moedas canadenses cuñadas entre 2003 e 2023. 

Blunt foi a segunda muller canadense en deseñar un retrato dun monarca nas moedas do seu país; a primeira foi Dora de Pédery-Hunt.

## Traxectoria 
### Primeiros anos e formación 
Susanna Blunt naceu en Harbin, provincia chinesa de Heilongjiang, filla duns executivos ingleses da entidade bancaria HSBC, e creceu na Columbia Británica. 

Desde a súa infancia, Blunt amosou bos dotes para o debuxo, e xa na súa adolescencia comezou a súa formación artística asistindo durante tres veráns á Escola de Belas Artes de Banff, en Alberta, onde aprendeu pintura con Françoise Stegeman. Tamén tomou clases particulares coa artista Frances Goward durante un ano.]]
Blunt deuse a coñecer polas súas pinturas coa técnica do ''trompe-l'œil* e en 1988 encomendóuselle o deseño da sala de ilusións ópticas do museo científico *Science World*, de Vancouver.

Susanna Blunt participou en exposicións colectivas e individuais en Inglaterra, Francia, Italia, Hong Kong, os Estados Unidos e o Canadá. para a súa residencia oficial en Ottawa, Ontario, O retrato amosa a raína aos seus 77 anos e sen coroa, con trazos de ancianidade, e foi actualizado na moeda canadense co gallo do 50 aniversario da súa coroación en 1953 —trátase do cuarto retrato desde entón—. As iniciais de Susanna Blunt aparecen gravadas no ombreiro da raíña, simulando ser un broche.

Ademais das moedas, Susanna Blunt recibiu a encarga da compañía *Canadian Coin & Currency* para o deseño do anverso da medalla emitida en 2017 en conmemoración do 150 aniversario da Confederación do Canadá que cuñou, en versións de bronce, prata e ouro, 

## Notas 
## Véxase tamén 
### Outros artigos 
* *Big Maple Leaf''

### Ligazóns externas 
* Sitio web de Susanna Blunt
* Susanna Blunt en Facebook
* Susanna Blunt en Instagram
Blunt

O apelido **Blunt** pode estar referido a:

***Christopher E. Blunt** (1904-1987), banqueiro e numismático británico;
***James Blunt** (nado en 1974), cantautor británico;
***Susanna Blunt** (nada en 1941), artista e deseñadora gráfica canadense.
Heliodoro de Alexandría

**Heliodoro de Alexandría** () foi un filósofo neoplatónico que viviu no século V. Era fillo de Hermias e Edesia, e irmán máis novo de Amonio. 
## Traxectoria 
O seu pai, Hermias, morreu cando Heliodoro era un neno. Aos irmáns mantívoos a súa nai Edesia en Alexandría ata que tiveron idade suficiente para asistiren á escola de filosofía. Despois levounos a Atenas, onde estudaron con Proclo. Finalmente, regresaron a Alexandría, onde ambos os dous se dedicaron á docencia de filosofía. Damascio, que foi alumno de Heliodoro, descríbeo como menos dotado que o seu irmán maior, e máis superficial no seu carácter e estudos.
Non pode ser o autor dun comentario sobre a *Astroloxía* de Paulo Alexandrino escrito despois de 564, un texto atribuído a outro Heliodoro.
## Bibliografía 
* Jones, A., Martindale, J. , Morris, J. , (1992), *The Prosopography of the Later Roman Empire*, páxina 532. Cambridge University Press.
Hexesias de Cirene

**Hexesias de Cirene** (en grego , en latín Hegesias) foi un filósofo grego nado en Cirene, que segundo Dióxenes Laercio era discípulo de Parebates. Tamén foi un antigo alumno de Anniceris.
 
## Traxectoria 
Consideraba pracer os obxectos que o ser humano desexaba. Cicerón di que escribiu un libro titulado , no que un home que decidira suicidarse se despediu dos seus amigos dicindo que a morte é máis desexable que a vida e describindo as miserias humanas. Probabelmente foi un contemporáneo de Epicuro, pero, de feito, descoñécese ne que anos viviu.
## Referencias
Eudoro de Alexandría

**Eudoro de Alexandría** (en grego antigo Εὔδωρος ὁ Ἀλεξανδρεύς) foi un filósofo grego do século -I.
## Traxectoria  
Menciónao Alexandre de Afrodisias como comentarista da *Metafísica* de Aristóteles, e di que alterou varias pasaxes. Simplicio fala dun filósofo peripatético dese nome, que podería ser o mesmo, e explica que escribiu sobre as *Categorías* de Aristóteles.

Probabelmente naceu en Alexandría, foi contemporáneo de Aristón de Alexandría e, coma el, tamén escribiu unha obra sobre o Nilo, que Estrabón suxire que plaxiou de Aristón.

## Notas
Apolonio de Tiro

**Apolonio de Tiro** (en latín *Apollonius*, en grego antigo Άπολλώνιος) foi un filósofo estoico que viviu durante o reinado de Ptolomeo XII Auletes, rei do -80 ao -58 e do -55 ao -51.

## Traxectoria 
Dióxenes Laercio di que escribiu unha obra sobre Zenón de Cítio, o fundador do estoicismo. Estrabón dá o título doutra obra súa, titulada Πίναξ τῶν ἀπὸ Ζήνωνος φιλοσόφων καὶ τῶν βιβλίων (*Debuxo dos filósofos desde Zenón  e os sus libros*), que parece que era un breve comentario sobre os compañeiros de Zenón e a súa filosofía.

Non se pode afirmar con certeza se este Apolonio é o mesmo que o que Focio di que escribiu unha obra sobre filósofos, ou o que Estevo de Bizancio fai autor dunha obra titulada Χρονικά (Crónica).

## Notas
Sóstrato de Alexandría

**Sóstrato de Alexandría** (en latín *Sostratus*, en grego ) foi un cirurxián nado en Alexandría.
## Traxectoria 
Crese que viviu arredor do século -III segundo se deduce dalgúns que poderían ser os seus contemporáneos. Foi un dos primeiros en lles dar importancia ás vendas, segundo Galeno. Probabelmente escribiu algunhas obras zoolóxicas que son mencionadas por diversos autores antigos e que non se conservan. É mencionado con eloxios por Apuleio Celso.
## Notas
Sóstrato

**Sóstrato** é o nome das seguintes persoas da Antigüidade:
* **Sóstrato de Macedonia**, conspirador macedonio.
* **Sóstrato de Fanagoria**, escritor grego.
* **Sóstrato**, terceiro descendente de Esculapio, fillo de Hipóloco e pai de Dárdano Asclepíades (século -XI).
* **Sóstrato**, oitavo descendente de Esculapio, fillo de Teodoro II (Asclepio) e pai de Crisamis II (séculos -VIII e -VII).
* **Sóstrato**, duodécimo descendente de Esculapio, fillo de Teodoro II (Asclepio) e pai de Nebre (século -VII).
* **Sóstrato de Alexandría**, cirurxián de Alexandría.
* **Sóstrato (escultor)**, escultor grego.
* **Sóstrato de Quíos**, escultor grego de Quíos.
* **Sóstrato (arquitecto)**, arquitecto e escultor grego.
* **Sóstrato (gravador)**, gravador de xemas.
* **Sóstrato de Pelene**, atleta aqueo que rompeu a maldición de Oebotes.
* **Sostratus (Asclepiades).**
Camón de Allen

O **camón de Allen** (***Porphyrio alleni***) é unha pequena ave acuática da familia dos rálidos. 

## Taxonomía 
O seu anterior nome binomial era *Porphyrula alleni*. *Porphyrio* procede da palabra latina que significa 'galiñola', e *alleni*, significa 'de Allen', en memoria do contraalmirante naval británico William Allen (1792–1864).

## Distribución e hábitat 
O seu hábitat reprodutor son as marismas, pantanos e lagos da África subsahariana. Aínda que é unha ave sen grandes habilidades voadoras, chega como vagante a Europa e está incluída na lista das aves ibéricas.

## Descrición 
[miniatura|Exemplares maduro (esquerda) e inmaturo (dereita) no [Parque Nacional de Chobe, Botsuana.]]
Son de tamaño similar ao da zurrasca eurasiática, que só é lixeiramente maior. O camón de Allen ten un curto bico vermello, dorso verdoso e partes ventrais púrpuras. Ten patas vermellas con longas dedas, e unha curta cola que é branca cunha barra central escura por debaixo. Os machos reprodutores teñen un escudo frontal azul, que é verde nas femias. Os camóns de Allen inmaturos son de cor marrón area cunha cola beixe. Os poliños cubertos de penuxe son negros, como en todos os rálidos. Moven a cabeza arriba e abaixo cando nadan.

## Reprodución 
O camón de Allen é moi discreto na estación reprodutora, especialmente nos pantanos densos que prefire, e é máis fácil oílos que velos. Son aves bastante ruidosas, producen unha chamada nasal nítida que soa como *pruk*. Esta especie é parcialmente migratoria, e realiza desprazamentos estacionais. Pode albiscarse máis doadamente cando está migrando ou pasando o inverno. Constrúen un niño flotante nas marismas e pantanos no que poñen de 2 a 5 ovos.

## Dieta 
Estas aves sondan co seu bico a lama en augas pouco fondas, e tamén capturan alimentos pola vista. Principalmente comen insectos e animais acuáticos.

## Notas 
## Véxase tamén 
### Ligazóns externas 
* (Allen's gallinule = ) lesser gallinule - Texto sobre esta especie en The Atlas of Southern African Birds
Asociación Nacional de Estudantes de Matemáticas

A **Asociación Nacional de Estudantes de Matemáticas** é unha asociación que representa os estudantes de matemáticas en España. Ademais, encárgase de organizar actividades de divulgación das matemáticas, de crear un vínculo entre o alumnado de matemáticas en España e de promover o papel dos matemáticos no mundo laboral.

Durante a asemblea xeral anual elíxese unha xunta directiva, responsable de dirixir e representar aos estudantes da Asociación noutras asociacións relevantes, e de supervisar e apoiar as ideas dentro do ámbito da asociación. Desde xullo de 2025 a directiva fóromana Javier Polo (presidente), Pepe Molina (vicepresidente), Santiago Puyol (secretario) e Andrea Díaz (tesoureira).

## Historia 
miniatura|Logo da Asociación antigo
A idea de crear a asociación xurdiu no terceiro Encontro Nacional de Estudantes de Matemáticas en 2002.

O Encontro Nacional de Estudantes de Matemáticas de 2011 formou parte do centenario da Real Sociedade Matemática Española.

Desde 2017 a asociación publica anualmente a revista TEMat, que difunde traballos de matemáticas.

En torno ao Día Internacional das Matemáticas de 2017, a Asociación organizou por primeira vez o *Concurso do Día Pi*.

En xuño de 2018 converteuse nunha das asinantes do *Manifesto da Rede de Divulgación Matemática para o recoñecemento da divulgación das matemáticas*, promovido pola Rede de Divulgación Matemática.

En abril de 2019 converteuse nunha das institucións impulsoras do Museo de Matemáticas de Aragón.

Desde 2023 é a organizadora da Liga Matemática.

O 4 de febreiro de 2024 anunciouse que a Asociación Nacional de Estudantes de Matemáticas apoiaría o Congreso Europeo de Matemáticas de 2024.

En xuño de 2025, a Asociación denunciou a decisión da Xunta de Galicia de eliminar o Máster en Matemáticas da USC, apoiando a plataforma En defensa do mestrado de Matemáticas da USC.

## Presidencia
O presidente ou presidenta é a máximo representante da asociación. Elíxese anualmente no Encontro Nacional de Estudantes de Matemáticas, durante a asemblea xeral, por maioría absoluta, dentro dunha candidatura. A candidatura á xunta directiva inclúe presidencia, vicepresidencia, secretaría e tesouraría.

#Juan Miguel Ribera Puchades (elixido en 2007)
#Esther Ramos (elixida en 2010)
#Adrià Alcalá Mena (elixido en 2011)
#Jaime Sánchez Fernández (elixido en 2012; fora vicepresidente)
#José Luis Ríos Calle (elixido en 2013, reelixido en 2014)
#Jaime Ferrer Velasco (elixido en 2015; foi a primeira vez que se votaba entre máis dun candidato)
#Andrés Mateo Piñol (elixido en 2016)
#Guillem García (elixido en 2017, reelixido en 2018)
#Alfonso Márquez (elixido en 2019, reelixido en 2020)
#Clara Martínez (elixida en 2021, reelixido en 2022)
#Marina Díaz (elixida en 2023, reelixida en 2024)
#Javier Polo (elixido en 2025)

## Notas
Shōgun (serie de televisión de 2024)

é unha serie de televisión estadounidense creada por Rachel Kondo e Justin Marks. Baséase na novela homónima de 1975 escrita por James Clavell, que anteriormente fora adaptada na miniserie de 1980. O elenco componse por Hiroyuki Sanada, Cosmo Jarvis, Anna Sawai, Tadanobu Asano, Takehiro Hira, Tommy Bastow e Fumi Nikaido. A produción conta cun elenco maioritariamente xaponés e a maioría dos diálogos están en lingua xaponesa.

Concibida inicialmente como unha miniserie, a primeira tempada estreou os seus dous primeiros episodios o 27 de febreiro de 2024 en FX on Hulu e FX, sendo o resto lanzado semanalmente ata o 23 de abril de 2024. Recibiu unha ampla aclamación da crítica, especialmente pola dirección, a escritura, a fotografía, os valores de produción, as actuacións do seu elenco e a fidelidade ao material orixinal. Despois do seu éxito, unha segunda e terceira tempada comezaron o desenvolvemento inicial.

En 2024, *Shōgun* converteuse na primeira serie en xaponés en gañar un Premio Primetime Emmy á mellor serie dramática, coa súa primeira tempada gañando en 18 categorías dos Premios Primetime Emmy, estabelecendo un novo récord como a tempada de televisión máis premiada na historia dos Emmy. Ademais recibiu catro Globos de Ouro, incluíndo o Globo de Ouro á mellor serie de televisión - drama e vitorias en interpretación para Sanada, Sawai e Asano.

## Personaxes 
* Hiroyuki Sanada como Lord Yoshii Toranaga
* Cosmo Jarvis como John Blackthorne, coñecido polos xaponeses como "*Anjin*"
* Anna Sawai como Toda Mariko
* Tadanobu Asano como Kashigi Yabushige
* Takehiro Hira como Ishido Kazunari
* Tommy Bastow como Padre Martin Alvito
* Fumi Nikaido como Ochiba no Kata / Ruri

## Notas
Museo de Automoción e Historia

**Museo de Automoción e Historia** tamén coñecido como **MAHI**,  é un espazo museístico dedicado ao mundo do automóbil situado en Arteixo.

## Descrición 
O museo, inaugurado en 2023 pola Fundación Jorge Jove, está situado no Polígono industrial de Sabón (Arteixo), mostra a evolución do automóbil ó longo do século XX a través de 300 vehículos complementados por milleiros de pezas, fotografías e documentos varios. Entre os primeiros cómpre citar o primeiros camións dos bombeiros da Coruña ou a colección Pegaso (Iveco cedeu toda a súa colección histórica de 3,5 millóns de planos).

O museo este dividido en trece salas para exposicións permanentes ou temporais:

*Sala 1: Automoción española. Hispano-Suiza e Pegaso
*Sala 2: Automoción española. Pegaso
*Sala 3: Automoción e música
*Sala 4: Automoción e campo
*Sala 5: Automoción e literatura
*Sala 6: Automoción e bombeiros
*Sala 7: Automoción e servizos
*Sala 8: Automoción e fotografía
*Sala 9: Automoción e arte (comunicación)
*Sala 10: Automoción e cinema
*Sala 11: Automoción e fitos económicos
*Sala 12: Automoción e deporte. Inclúe obxectos persoais de Luis Moya.
*Sala 13: Exposicións temporais

## Notas
## Véxase tamén
### Ligazóns externas
* Páxina web